Държавен вестник, бр. 50, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  50
за упражняване на надзор, извършване на 
проверки и налагане на санкции на лице по 
ал. 1 съгласно българското законодателство.
(8) В случай че лице по ал. 1 продължава 
да нарушава приложимите изисквания за 
извършване на дейност по обслужване на 
вземания, след като Българската народна 
банка е уведомила компетентния орган на 
държавата членка по произход, Българската 
народна банка или Комисията за защита на 
потребителите могат да приложат подходящи 
принудителни административни и корективни 
мерки, както и да наложат административни 
наказания, когато:
1. лице по ал. 1 не е предприело подхо­
дящи и ефективни мерки за коригиране на 
нарушението в разумен срок, или
2. се налага предприемане на незабавни 
действия за справяне със сериозна заплаха 
за колективните интереси на кредитополу­
чателите.
(9) Българската народна банка и Комисията 
за защита на потребителите могат да налагат 
санкциите и мерките по ал. 8 независимо от 
административните наказания и принуди­
телните административни мерки, наложени 
от компетентните органи на държава членка 
по произход.
(10) Българската народна банка може да 
забрани на лице по ал. 1, което нарушава 
приложимите изисквания за извършване на 
дейност по обслужване на вземания, да из­
вършва дейност на територията на Република 
България, докато бъде взето подходящо ре­
шение от компетентния орган на държавата 
членка по произход или докато лицето пре­
установи извършваното нарушение.
Предприемане на подходящи мерки
Чл. 28. (1) Когато необслужван кредит е от­
пуснат на територията на Република България 
и Българската народна банка или Комисията 
за защита на потребителите установят, че лице, 
обслужващо кредити, което е лицензирано в 
друга държава членка или което извършва 
дейност в приемаща държава членка, нарушава 
този закон, Закона за защита на потребите­
лите, Закона за потребителския кредит или 
Закона за кредитите за недвижими имоти на 
потребители или актовете по прилагането 
им, Българската народна банка уведомява 
компетентните органи на държавата членка 
по произход за установеното нарушение, като 
прилага доказателства за извършеното нару­
шение. Заедно с уведомяването Българската 
народна банка отправя и мотивирано искане 
към компетентния орган на държавата членка 
по произход за предприемането на подходящи 
мерки.
(2) Мерките по ал. 1 не възпрепятстват 
правомощията на Българската народна банка 
и на Комисията за защита на потребителите, 
свързани с упражняване на надзор, извърш­
ване на проверки и налагане на санкции по 
отношение на лицето, обслужващо кредити, 
съгласно българското законодателство.
Държава членка по предоставяне на дого­
вора за кредит
Чл. 29. (1) Когато Българската народна 
банка и Комисията за защита на потреби­
телите получат информация от компетентен 
орган на друга държава членка, в която е 
предоставен необслужван кредит, когато тази 
държава е различна от приемащата държава 
членка на лицето, обслужващо кредити, че 
лице, обслужващо кредити, лицензирано в 
Република България, нарушава задължения, 
предвидени в съответното национално за­
конодателство, въвеждащо изискванията на 
Директива (ЕС) 2021/2167, или националното 
законодателство, уреждащо договора за кредит, 
на основание на приложените доказателства 
Българската народна банка, съответно Коми­
сията за защита на потребителите, предпри­
емат подходящи мерки.
(2) Мерките по ал. 1 не възпрепятстват 
правомощията на компетентния орган на 
държава членка, в която е предоставен не­
обслужваният кредит, когато е различен от 
компетентния орган на приемащата държава 
членка и на Република България.
Ред за трансгранично обслужване на кре­
дити
Чл. 30. Българската народна банка издава 
наредба за прилагането на този раздел.
Г л а в а  т р е т а
ЗАДЪЛЖЕНИЯ НА КРЕДИТНИТЕ ИНСТИ­
ТУЦИИ
Право на информация на купувачите на 
кредити
Чл. 31. (1) Отношенията между кредитните 
институции, които прехвърлят свои вземания 
по необслужвани кредити, и купувачите на 
кредити се уреждат с договор.
(2) Преди сключване на договора по ал. 1 
кредитната институция предоставя информа­
ция на купувача на необслужвани кредити 
относно прехвърляните вземания, включи­
телно за наличието и видовете обезпечения.
(3) Кредитната институция предоставя 
информация, необходима за извършване на 
собствена оценка на купувача, относно стой­
ността на прехвърляните вземания по необ­
служван кредит, включително за вероятността 
за възстановяване на средствата по него.
(4) При обмена на информация по ал. 2 и 3 
се спазват изискванията за защита на личните 
данни, предвидени в Регламент (ЕС) 2016/679 
и в Закона за защита на личните данни.
(5) До 30 юни и до 31 декември на ка­
лендарната година кредитните институции, 
които прехвърлят вземания по необслужвани 
кредити, изпращат на компетентните органи